แม่น้ำมูล จังหวัดอุบลราชธานี  ระดับน้ำเพิ่มขึ้น ส่วนแม่น้ำโขงเริ่มลดลง
ส่วนอุทกวิทยา สำนักงานทรัพยากรน้ำภาค 11 เผย แม่น้ำมูล จังหวัดอุบลราชธานี  ระดับน้ำเพิ่มขึ้น ส่วนแม่น้ำโขงเริ่มลดลง 

นายธีระวุฒิ  พิเดช ผู้อำนวยการส่วนอุทกวิทยา สำนักงานทรัพยากรน้ำภาค 11 กรมทรัพยากรน้ำ กระทรวงทรัพยากรธรรมชาติและสิ่งแวดล้อม  รายงานสถานการณ์น้ำ ในพื้นที่จังหวัดอุบลราชธานี  วันนี้ 5 ก.ย.2561 ว่า แม่น้ำมูลที่สถานีวัดน้ำสะพานเสรีประชาธิปไตย อำเภอเมืองอุบลราชธานี  ระดับน้ำอยู่ที่ 4 เมตร 82 เซนติเมตร  เพิ่มขึ้นจากเมื่อวาน 11 เซนติเมตร  ปริมาณน้ำ 1,065 ลูกบาศก์เมตรต่อวินาที  ระดับตลิ่ง 112.00 เมตรเหนือระดับน้ำทะเลปานกลาง น้ำมูลต่ำกว่าตลิ่ง  2 เมตร 10 เซนติเมตร
  
ส่วนแม่น้ำโขงที่สถานีวัดน้ำบ้านด่านใหม่ อำเภอโขงเจียม ระดับน้ำอยู่ที่ 14 เมตร 20 เซนติเมตร ลดลงจากเมื่อวาน 7 เซนติเมตร  ปริมาณน้ำ 35,200 ลูกบาศก์เมตรต่อวินาที  ระดับตลิ่ง 103.53 เมตรเหนือระดับน้ำทะเลปานกลาง  น้ำโขงต่ำกว่าตลิ่ง 30 เซนติเมตร